Document ID: 32009D0710

NEUVOSTON PÄÄTÖS,
tehty 14 päivänä syyskuuta 2009,
kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Národná banka Slovenskan ulkopuolisten tilintarkastajien osalta
(2009/710/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimukseen liitetyn Euroopan keskuspankkijärjestelmän ja Euroopan keskuspankin perussääntöä koskevan pöytäkirjan ja erityisesti sen 27.1 artiklan,
ottaa huomioon Národná banka Slovenskan tilintarkastajista Euroopan unionin neuvostolle 25 päivänä kesäkuuta 2009 annetun Euroopan keskuspankin suosituksen EKP/2009/14 (1),
sekä katsoo seuraavaa:
(1)
Euroopan keskuspankin (EKP) neuvoston suosittelemat ja Euroopan unionin neuvoston hyväksymät riippumattomat ulkopuoliset tilintarkastajat tarkastavat EKP:n ja eurojärjestelmään kuuluvien kansallisten keskuspankkien tilit.
(2)
Slovakia on Euroopan yhteisön perustamissopimuksen 122 artiklan 2 kohdan mukaisesti yhtenäisvaluutan käyttöönottamisesta Slovakiassa 1 päivänä tammikuuta 20098 päivänä heinäkuuta 2008 tehdyn neuvoston päätöksen 2008/608/EY (2) 1 artiklan mukaisesti ottanut yhtenäisvaluutan käyttöön 1 päivänä tammikuuta 2009.
(3)
Národná banka Slovenskasta annetun lain 38 §:n mukaisesti Národná banka Slovenskan vuositilinpäätökset tarkastetaan 1 päivästä tammikuuta 2009 lukien EKPJ:n perussäännön 27 artiklan mukaisesti.
(4)
EKP:n neuvosto suositteli, että neuvosto hyväksyisi Deloitte Audit s.r.o:n Národná banka Slovenskan ulkopuoliseksi tilintarkastajaksi tilikaudeksi 2009.
(5)
EKP:n neuvoston suositusta olisi noudatettava ja päätös 1999/70/EY (3) olisi muutettava sen mukaisesti,
ON PÄÄTTÄNYT SEURAAVAA:
1 artikla
Lisätään päätöksen 1999/70/EY 1 artiklaan kohta seuraavasti:
”16. Deloitte Audit s.r.o. hyväksytään Národná banka Slovenskan ulkopuoliseksi tilintarkastajaksi tilikaudeksi 2009.”
2 artikla
Tämä päätös annetaan tiedoksi EKP:lle.
3 artikla
Tämä päätös julkaistaan Euroopan unionin virallisessa lehdessä.
Tehty Brysselissä 14 päivänä syyskuuta 2009.

Labels: 2
4
9
18
15